
Forord ved CEO Erik Merkes Nielsen 


DanPilot for sikkerhed 
til søs og I havn 


I DanPilot skaber vi sikkerhed til søs og i havn. Det er et formål, der forpligter. 

Som selvstændig offentlig virksomhed sker det i konkurrence med andre lodserier, 
men altid med kunden i centrum og sikkerhed som udgangspunkt for DanPilots 
virke - uanset under hvilke betingelser skibene kalder på assistance. 


2022 viste sig at blive et år, hvor DanPilot oplevede en 
ekstraordinær travlhed. Ikke blot et udtryk for periode- 
udsving, men en høj og vedholdende travlhed, der tog sin 
begyndelse i marts måned. I løbet af året fik vi bevis for, 
at vores konstante fokus på optimering af kundeservice 
gav en fordel, da stærke og gode relationer til kunder- 
ne gav anledning til dialoger og forventningsafstemning. 
I et år hvor aktiviteten pludselig skød i vejret, og DanPilot 
lodsede ca. 21 procent flere sømil end året før, måtte der 
udvises handlekraft og findes alternative løsninger for at 
sikre den gode kundeservice. Vores kunder har holdt fast i 
os og tilmed betroet os med et endnu større engagement 
som en samarbejdspartner med et godt serviceniveau, 
selv om travlheden har været en udfordrende faktor i 
forhold til at møde kundernes forventninger. Med gode 
dialoger har vi holdt kunderne orienteret om vores tiltag 
for at imødekomme travlheden. I 2022 havde vi 9.131 tran- 
sitlodsninger og 11.312 havnelodsninger. 


DanPilot har i 2022 fortsat haft sit fokus på at øge effek- 
tiviteten og optimere på de indre linjer. Det gælder dels 
en stærk planlægning og disponering, men også et mål- 
rettet fokus på DanPilots stationsstruktur og opdatering 
af stationer, der giver bedre muligheder for at øge pro- 
duktiviteten og indfrier kundernes ønsker. Samtidig har 
ændrede rejsemønstre til lands også en grøn gevinst til 
følge i en tid, hvor vi har blikket fast rettet mod at ned- 
bringe vores CO,-udledning. 

Derfor var det også med stor glæde og stolthed, vi fik 
resultaterne af en ny kundetilfredshedsundersøgelse i 
2022, der fortsat gav topkarakterer til DanPilot. Måling 
af kundetilfredsheden foretages hvert år, og det er et 
erklæret mål, at vi skal kunne anvende undersøgelsens 
resultater til at forbedre vores service løbende. | år er 
endnu flere kunder blevet spurgt, og vi ser en styrke i at 
udbygge undersøgelsen i vores fokuserede arbejde efter 
at være på forkant med kundernes behov og ønsker. 


En anden ambition for DanPilot er at bidrage til udvik- 
lingsprojekter med faglig ekspertise, der kommer Det 
Blå Danmark til gavn. I årets løb har vi bl.a. samarbejdet 
med flere kunder om specialoperationer, men også i den 
digitale omstilling har der været lagt en målrettet indsats 
i det forberedende arbejde med at gøre DanPilot tone- 
angivende i den fremtidige landbaserede lodsning. 


DanPilot Greenland var klar til den første sæson som 
helejet datterselskab. Sæsonen skulle vise sig at blive 
endog meget travl, og det lykkedes med behændighed 
at servicere en række kunder, der uventet fik et behov 
for assistance adskillige måneder efter bestillingsfristen. 
DanPilot Greenland er til stede i Grønland, hvor vi ser- 
vicerer kunderne direkte fra vores kontor i Nuuk. >> 


Erik Merkes Nielsen 
(ele) 

Ligestilling mellem kønnene 


I Det Blå Danmark, som DanPilot er en 
del af, er ligestilling mellem kønnene 
en kæmpe udfordring, fordi skibsfart 
traditionelt set har haft en overre- 
præsentation af det mandlige køn. I 
DanPilot har vi forpligtet os til at gøre 
en aktiv indsats for at øge diversiteten 
og andelen af kvinder betragteligt. 

Livet i havet 


Verdensmålet rammer kernen i vores 
samfundsopgave. Når vi skaber 
sikkerhed til søs, er vi direkte med til at 
forebygge forurening af danske far- 
vande med olie og anden last, der kan 
skade miljøet. Derfor er verdensmål nr. 
14 en underliggende forudsætning for 
vores virke. 


1 PARTNERSKABER 
FOR HANDLING 


Partnerskaber for handling 


DanPilot er meget langt i transformatio- 
nen af lodsning. Omstillingen betyder, at 
lodseriets medarbejdere arbejder med 
innovative hjælpemidler og anvendelsen 
af data, der giver langt bedre mulighed 
for videndeling og udvikling. I 2022 har 
vi bl.a. fastholdt partnerskaber med 
uddannelsesinstitutioner og et stærkt 
partnerskab mellem lodserierne i de fire 
nordiske lande. Desuden har vi støttet 
den humanitære organisation Mercy 
Ships, der forbedrer folkesundheden i 
udviklingslande ved at tilbyde operatio- 
ner og behandling på hospitalsskibe. 


Sikkerhed er vores samfundsansvar 


Sikkerhed er kernen i DanPilots eksistens. Når skibe tager 
en lods ombord, er det for at få professionel rådgivning 
til at sejle sikkert gennem de udfordrende danske far- 
vande samt til og fra de danske havne. 


Sikkerhed for skibene er også sikkerhed for mennesker og 
havmiljø, for når skibene sejler uden at få skader eller gøre 
skade, sker der ikke læk eller andre hændelser, der kan 
medføre personskader eller forurening af havmiljøet. Sik- 
kerheden er kernen i det samfundsansvar, som DanPilot 
løfter døgnet rundt hver eneste af årets dage. Derfor er 
sikkerhed naturligvis også kernen i DanPilots CSR-rapport. 


Rapportens temaer 


DanPilot har tilsluttet sig FN's Global Compact, der er det 
største globale initiativ til at fremme ansvarlig og bære- 
dygtig forretningsførelse. DanPilots arbejde med CSR 
er grupperet i de fire hovedområder i Global Compact: 
Menneskerettigheder, Arbejdstagerrettigheder, Miljø- og 
Antikorruption. DanPilots CSR dækker desuden de lov- 
pligtige redelgørelser for 5 99a, 5 99b og 5 99d i årsregn- 
skabsloven. I DanPilot sætter politikker en sikker ramme 
for organisationen, og det fortæller vi om på side 28. 


I DanPilot mener vi, at retten til sikkerhed ligger i forlæn- 
gelse af menneskerettighederne. Vi tager ansvar for sik- 
kerheden til søs og i havn for de skibe, hvor vi har lods 
ombord og i vores lodsbåde. Vores arbejde for at løfte 
sikkerheden kan du læse om under overskriften 'Ansvar 
for sikkerhed”. Arbejdstagerrettigheder handler i Dan- 
Pilot om sikre, at medarbejderne er kompetente og får 
tilrettelagt deres vagter, så de altid kan møde udhvilede. 
Det er vores forudsætning for, at vi kan løfte vores sam- 
fundsansvar. Desuden tager DanPilot ansvar for medar- 
bejdernes personlige sikkerhed og arbejder for en bedre 
ligestilling mellem kønnene. Disse ambitioner er beskre- 
vet under temaet "Ansvar for medarbejderne” 


Miljø og særligt beskyttelsen af miljøet er helt centralt 
for DanPilot. Vores kerneopgave er at skabe sikkerhed, 
og dermed er vi direkte med til at forebygge forure- 
ning af danske farvande med olie eller andre miljøska- 
delige stoffer. I hverdagen er DanPilot øjnene til søs for 
de danske myndigheder, der har ansvar for havmiljøet. 
DanPilot arbejder naturligvis også målrettet med at mi- 
nimere miljø- og klimabelastningen af vores aktiviteter. 
Derfor er det naturligvis DanPilots ambition, at flest muli- 
ge skibe tager lods ombord gennem danske farvande og 
ind og ud af danske havne. Disse ambitioner er beskrevet 
under temaet "Ansvar for miljø og klima”. 


Antikorruption er derfor en selvfølge, og derfor bliver alle 
former for korruption modarbejdet aktivt. Danmark har 
en meget lav grad af korruption, og derfor er arbejdet 
mod korruption bredere og gælder i forhold til interesse- 
konflikter, donationer, interaktioner med leverandører og 
samfund samt i forhold til modtagelsen af gaver. 


Vi ser det også som en naturlig forpligtelse at dele vores 
omfattende viden med samarbejdspartnere for at øge 
sikkerhedsniveauet og styrke udviklingen i Det Blå Dan- 
mark. Arbejdet på de nævnte områder er beskrevet un- 
der temaet "Ansvar for samarbejdspartnere'. 


Foruden Global Compact orienterer DanPilot sig også 
mod en række af FN's verdensmål for vores arbejde. Ver- 
densmålene dækker ud over DanPilots virke, og derfor 
fokuserer vi på de mål, hvor vores indsats kan gøre størst 
forskel. 


I denne rapport fortæller vi, hvad vi hidtil har gjort, og om 
vores fremtidige ambitioner. 


God læselyst. 


Erik Merkes Nielsen - CEO 

Ansvar for SIKKERHED 


Uforudsigeligt 2022 
endte som rekordår 


Ved indgangen til året var der på flere fronter grund til 
bekymring for nedgang i ordrer og aktivitet. I Kina var 
der nye corona-lockdowns, og i Europa var der alvorlige 
spændinger mellem Rusland og Ukraine. 


Det skulle i andet kvartal vise sig, at de forventede ud- 
fordringer fik et nyt fortegn. Der blev vendt op og ned 
på bekymringen om, at en forventet nedgang i verdens- 
økonomien og geopolitiske spændinger ville resultere i 
lavere aktivitet for DanPilot. 


Det politiske klima mellem Ukraine og Rusland gik fra 
slemt til værre, og set fra Vesten kunne vi i løbet af feb- 
ruar følge med i eskalering af konflikten, da Rusland in- 
vaderede Ukraine den 24. februar. 


Krig på europæisk grund førte naturligvis til mange over- 
vejelser i DanPilot, og det stod hurtigt klart, at der ikke var 
tale om en lynkrig, men om et scenarie der ville trække ud. 


DanPilot holdt fokus på sin lovbestemte kerneopgave om 
at skabe sikkerhed til søs og sikre vores kunders skibe, 
men blev også genstand for en ny opmærksomhed fra 
omverdenen. Tætte dialoger med ejere og myndigheder 
om afklaring af spørgsmål blev håndteret i takt med, at 
sanktionspakker fra EU blev forhandlet, vedtaget og ef- 
fektueret. 


Samtidig gik DanPilots aktivitet op. Og hvad man for- 
ventede ville være et kort udsving, viste sig at blive til en 
travlhed, der holdt ved. I løbet af året gik aktiviteten op, 
hvilket kunne aflæses i, at DanPilot sejlede ca. 21 procent 
flere sømil i 2022 i forhold til året før. Medarbejderne ud- 
viste endnu en gang en imponerende omstillingsevne. 
Den markante travlhed betød, at medarbejderne bød ind 
med en stor fleksibilitet og indstilling om at strække sig 

for at få enderne til at mødes. | begyndelsen af året var 
travlheden udelukkende positiv, men som månederne 
gik, resulterede travlheden også i en forståelig træthed 
blandt medarbejderne. 


I starten af 2022 var der rekrutteret flere lodser, og fra 
maj måned styrkede vi rekrutteringen yderligere med 
ansættelse af nye lodser og lodsaspiranter. Men tiden fra 
rekruttering til nye kolleger er klar med den nødvendige 
erfaring og certificering kan synes lang, når kapaciteten 
og kompetencerne er hårdt efterspurgte. 


Det lykkedes at ansætte syv lodser, mens yderligere 12 
lodsaspiranter tiltrådte i 2022. Ved rapportens deadline 
er flere nye kolleger er på vej ind. 


Organisationen har i 2022 været gennem en omstilling til 
et nyt aktivitetsniveau drevet af en højere generel aktivi- 
tet samt øget engagement fra eksisterende kunder. 


Dialogerne med kunderne har i årets løb fokuseret på al- 
ternative løsninger, og det har været det muliges kunst at 
honorere ønsker og forventninger bedst muligt. 


Rigsrevisionen gennemførte i 2022 en stor undersøgelse 
af lodsområdet, herunder af DanPilot som selvstændig 
offentlig virksomhed (SOV) og Erhvervsministeriets ejer- 
skab. Resultatet af undersøgelsen kom i slutningen af året 
og konkluderede, at DanPilot drives effektivt uden of- 
fentlige tilskud, løfter forsyningspligten og sikrer sejlads- 
sikkerheden. Samtidig var der en række punkter, hvor 
rapporten efterlyste forbedringer på bl.a. produktiviteten. 
Produktivitet er et område, som DanPilot fortsat arbejder 
intensivt på at forbedre, men ikke desto mindre er Dan- 
Pilot det lodseri i Norden, der har oplevet den bedste pro- 
duktivitetsudvikling ifølge Rigsrevisionens undersøgelse. 


Havneansvarlig lods 
Jan Hyllekrog Bendtsen 
på arbejde i Odense Havn. 

Ansvar for SIKKERHED 


Høj sikkerhed er resultatet 
af faglighed og videndeling 


DanPilots kerneydelse er at levere sikkerhed til søs og i 
havn for personer, havmiljø og skibe. At DanPilot på det- 
te område befinder sig på et meget højt niveau interna- 
tionalt er underbygget af dokumentation, som det også 
fremgår af denne rapport. 


Samtidig er der stærkt fokus på den individuelle sikker- 
hed. Det er kun medarbejderne i frontlinjen, der kan tage 
endelig og konkret bestik af vejr og materiel og træffe 
beslutning om, hvorvidt operationen er sikker eller ej. 


Simulatortræning og sparring 


Det er vigtigt at vedligeholde den viden og de færdig- 
heder, som vores ansatte har. Oftest har medarbejderne 
mange års erfaring, inden de bliver ansat, og den viden 
er guld værd for DanPilot. Vi samler forskellig viden op 
undervejs i livet, og denne viden kan videregives til andre 
personer. På denne måde kan vi som virksomhed blive 
klogere og dygtigere ved at sparre med hinanden. Både 
lodser og bådførere bliver trænet med jævne mellemrum 


i søredning og førstehjælp, og derudover findes der flere 

fagspecifikke og lovpligtige kurser såsom skibsmanøv- 
rering, Bridge Ressource Management og slæbebåds- 
kurser. Kurserne bliver afholdt både internt og eksternt 
afhængigt af emne og indhold. 


Vores kurser er bygget op omkring erfaringsudveksling, 
da det er i mødet mellem professionelle, de rette løsninger 
på forskellige problemstillinger findes. Dette gavner både 
produktivitet og sikkerhed. Vi afholder selv de lovpligtige 
kurser for vores lodser i skibsmanøvrering, slæbebåds- 
håndtering og Bridge Ressource Management. Desuden 
har vi også kursister fra andre virksomheder og lodserier. 


Ud over kursusaktivitet bruges vores simulator også til at 
afprøve og tilrettelægge vanskelige manøvrer i forskel- 
lige havne for at forberede vores lodser bedst muligt til 
opgaverne ude i den virkelige verden. 


Også i udvælgelsen af nye lodser anvendes simulatoren. 
Ansøgere til lodsstillinger bliver testet i simulatoren i mul- 
titasking, manøvreringsforståelse og evne til at bedøm- 
me egne præstationer. >> 


Bugsering af rig 
i Storebælt. 


Antal kurser afholdt i 2022: 


2 0 Skibsmanøvrering 1 1 Bridge.Ressource Management 


8 Slæbebåd 
5 Fortøjning 


3 Azimuth skibsmanøvrering (egne lodser) 


2 Azimuth skibsmanøvrering (eksterne) 

High-tech udstyr 


DanPilot har udstyret sine lodser med nogle af de nyeste 
elektroniske hjælpemidler. Foruden elektroniske hjælpe- 
midler har DanPilot et tæt samarbejde med Geodata- 
styrelsen, hvilket giver lodserne det bedste udgangspunkt 
for at guide skibene. Yderligere har vi investeret i nogle 
Stand-alone high-end navigationssystemer, således at vi 
kan bibeholde den højeste sikkerhed, når vi lodser særligt 
krævende enheder. 


Videndeling i sikre rammer 


En af de største kilder til viden er vores dagligdag. Når 
folk mødes over en kop kaffe og begynder at fortælle om 
deres oplevelser og overvejelser, giver de samtidig mu- 
lighed for, at andre kan evaluere på deres gøren og la- 
den og heraf tilegne sig ny læring. Ud over dagligdagen 
analyserer vi også de uheld, vi har været impliceret i for 
at dygtiggøre vores medarbejdere og i samarbejde fin- 
de de bedste løsninger på komplekse problemstillinger. 


På vores lodsmøder og personalemøder bliver forskellige 
problemstillinger af faglig karakter drøftet for i fællesskab 
at finde de bedste løsninger på den komplekse dagligdag. 
Ligeledes bliver eventuelle hændelser af sikkerhedsmæs- 
sig karakter gennemgået og delt, så alle har en mulighed 
for at være opdateret på, hvad der rører sig i DanPilot. 


npran ad 


Træning og erfaringsudveksling 


I DanPilot er grundholdningen, at enhver ansat vil gøre 
sit bedste for at levere et godt resultat og på alle må- 
der prøve at undgå de situationer, som fører til skader på 
personer og materiel. For at hjælpe vores ansatte i deres 
arbejde fokuserer vi konstant på at vedligeholde deres 
viden og færdigheder, og vi supplerer med ny viden og 
træning, når det er aktuelt. Samtidig sørger vi for, at de 
har mulighed for at fortælle om de vanskeligheder, de 
møder i dagligdagen, når de skal balancere effektivitet 
op imod grundighed og sikkerhed. I alle livets situatio- 
ner laver vi disse afvejninger, og det kan være let at be- 
brejde sig selv og hinanden, at en afvejning er foretaget 
forkert. Vi hjælper vores medarbejdere i afvejningens 
kunst gennem kurser og møder med erfaringsudveks- 
ling og diskussioner om de svære valg, de står i til daglig. 


. Suk kk = 


i ' DET 


Det er vigtigt for både medarbejdere og ledelse at prøve 
at forstå de faktorer, der har påvirket en beslutning, som 
en medarbejder har truffet. På den måde kan vi blive klo- 
gere på, hvad der virker og ikke virker. Essensen er, at vi 
forbliver effektive og samtidig bibeholder et højt niveau 
af sikkerhed for både medarbejdere, kunder og DanPilot. 


Kurser for bådførerne 


1 2022 er der blevet afholdt internt kursus i brugen af elek- 
troniske søkort (ECDIS) på enkelte lodsstationer, og kur- 
serne vil også fortsætte fremover. Jo bedre den enkelte 
bådfører er til at betjene elektroniske hjælpemidler, jo 
bedre vil vedkommende kunne håndtere situationer med 
utilsigtede hændelser til søs. 


Å 


Nordisk samarbejde 


DanPilot deltager i et samarbejde mellem de nordiske 
landes statslodserier. Sammen vender vi sikkerhedsmæs- 
sige aspekter og udfordringer. Også miljømæssige tiltag, 
tekniske muligheder og udfordringer bliver drøftet som en 
del af driftsoptimeringen og som led i den grønne omstil- 
ling. Det er givende at blive udfordret på muligheder og 
procedurer, og den inspiration, vi tager med fra møderne, 
er værdiskabende for DanPilot. 

Ny præsentation af 
statistik giver klar indsigt 


DanPilot har stort fokus på at uddrage læring fra opleve- 
de hændelser for at kunne give vores medarbejdere de 
bedst mulige rammer for at minimere risiko for fremti- 
dige hændelser. 


Gennem en detaljeret opsamling og systematisk læring 
holder vi sikkerhedsniveauet i organisationen højt. | et 
risikofyldt erhverv er hændelser uundgåelige, men Dan- 
Pilot arbejder kontinuerligt for et endnu højere niveau af 
sikkerhed. Alle uheld bliver registreret, for at vi gennem 
analyser kan uddrage læring og videndele. 


DanPilot kategoriserer 
alvorlige ulykker i tre områder: 


.… Ulykker med personskade 
+ Ulykker med forurening af miljøet 
+ Ulykker med alvorlig materiel skade 


DanPilots lodser hjælper skibe i de mest krævende situ- 
ationer, operationen byder på, og derfor er det naturligt, 
at hændelser opstår. Vores ansvar er at minimere risikoen 
for uheld og bedst muligt begrænse konsekvenserne af 
uheld. Vi har i 2022 fortsat den gode indsats for sejlads- 
sikkerheden med nul oplevede alvorlige hændelser og 
en god og styrket personlig sikkerhed. 


Det samlede antal hændelser, inklusive de mindre alvor- 


lige, er naturligvis væsentligt større end antallet af alvor- 
lige ulykker. Vi har en nysgerrig tilgang til at arbejde med 

hændelserne og prøver efter bedste evne at tage læring 
ud af hændelser og ”near miss', således at vi bliver bedre til 
arbejdet og dermed minimerer risikoen for større ulykker. 
Noget af den læring, vi har uddraget af tidligere hændel- 
ser, er opmærksomheden omkring lodslejderen. Lodslej- 
derens tilstand er af afgørende betydning for sikkerhe- 
den for lodserne. Derfor har vi haft fokus på dette, og vi 
kan så småt begynde at se en generel forbedring af den 
generelle stand af lodslejderne. 


Antal ulykker med personskade 2020-2022 

2020 2021 2022 


Antallet skal holdes op mod det samlede antal lodsninger 
pr. måned - ca. 1.700 stk. 


Et andet fokusområde har været snuble- og faldulykker. 
Disse har historisk tegnet sig for en stor del af vores per- 
sonskader. Vi har haft fokus på at anskaffe fodtøj, der er 
endnu mere skridfast og samtidig behageligt at have på. 


Vi arbejder i øjeblikket på at udstyre vores lodser med 
pandelamper, så de bedre kan se, hvor de træder om 
natten, når de bevæger sig af og på skibene. Målet er at 
reducere uheld, der skyldes dårlig belysning. Derudover 


Antal ulykker med 
forurening af miljøet 
2020-2022 


Antal ulykker med 
alvorlig materiel skade 
2020-2022 


Antallet af ulykker med forurening af miljøet og alvorlig 
materiel skade skal holdes op mod det samlede antal 
lodsninger pr. år - ca. 20.000 stk. 


har vores bådførere været ekstra opmærksomme på, at 
adgangsforholdene til lodsstationer og lodsbåde er opti- 
male og så sikre som praktisk muligt. 


Det er vores mål ikke at have alvorlige ulykker, og ambi- 
tionen er fortsat at have et lavt antal personlige ulykker. 
Ambitionen for personulykker er, at medarbejdere alle 
kommer sikkert hjem fra arbejde. 


> 
£2 Fakta: 


Opnået i 2022 


Det var ambitionen for 2022, at niveauet fra 
2021 som minimum skulle fastholdes. Vi har 
oplevet et lille fald i antallet af ulykker, der 
dog allerede var meget lavt. Det er naturligvis 
glædeligt, men det får os ikke til at slække på 
indsatsen for at undgå ulykker. 


Ambition for 2023 


Det er vores ambition at fastholde det lave 


antal ulykker, og vi arbejder for, at antallet af 
uheld i 2023 bliver lavere end i 2022. 

Simulatoren tilføjer en ny 
dimension til jobsamtaler 


I 2022 havde DanPilot stort fokus på rekruttering af nye 
medarbejdere med henblik på at imødekomme den øge- 
de efterspørgsel fra vores kunder. | rekrutteringsproces- 
serne var der fokus på at finde den helt rigtige medarbej- 
der til DanPilot. Rekruttering af nye disponenter og særligt 
nye lodser satte nye standarder for rekrutteringen i Dan- 
Pilot. I rekrutteringen af lodser og lodsaspiranter skaber 


simulatoren en virkelighedsnær ramme om samtalen. 


Når DanPilot rekrutterer lodser og lodsaspiranter, foregår 
det gennem en grundig proces i tæt samarbejde med 
HR-afdelingen. Efter første jobsamtale bliver kandidaten 
bedt om at udfylde en personlighedsanalyse og en kogni- 
tiv test, som danner rammen for den anden samtale, hvor 
HR-konsulenten giver grundig feedback på disse tests, og 
derved dannes der et godt udgangspunkt for samtalen. 


Når tests og anden jobsamtale er veloverståede, bliver 
kandidaten inviteret til en tredje jobsamtale, der foregår 
i DanPilots simulator i Esbjerg. 


I simulatoren bliver kandidaterne testet i et virkeligheds- 
nært miljø. Simulatoren ligner broen på et skib, og det 
er her, kandidaterne bliver testet på deres reaktioner, re- 
fleksioner og færdigheder. 


Det er lodschefgruppen, der har udviklet processen, hvor 
kandidaterne prøver kræfter med en ukendt opgave og 
bagefter skal evaluere deres egen indsats. Dette giver 
mulighed for at se, om deres øvrige tests og vurdering 
af personlige og faglige egenskaber stemmer overens. 


Kandidater folder sig ud 


Lodschef Niels Bergmann Rasmussen fortæller, at der 
indimellem er kandidater, der overrasker i simulatoren: 


DanPilot / 


”Det kan både være den kandidat, der virker lukket og 
stille i samtalen, der pludselig viser sig at fylde rollen på 
broen ud, fordi det er kandidatens rette element, hvor 
vedkommende har sin stærke faglighed at støtte sig til. 
Der kan omvendt også være kandidater, der viser sig at 
reagere med stor frustration og manglende refleksion, 
når de bliver stillet over for en ukendt opgave, der måske 
ikke falder ud, som de havde tænkt.” 


Simulatoren er den trygge testfacilitet, hvor scenarier kan af- 
prøves, men det er også en realistisk kopi af virkeligheden. 


”Vi forventer ikke, at kandidaterne kan sejle fejlfrit. Dog vil 
vi gerne se, at der er flair og en vis faglig tyngde til at løse 
opgaven. Vi vil gerne se, hvordan de tilegner sig ny viden, 
og om de kan reflektere over mulige løsninger.” 


Efter den sidste del af rekrutteringsfasen hjælper HR-af- 
delingen med at sammenfatte indtrykket af kandidaten 
på tværs at de to testfaser, samtaler og simulatorøvelser. 


Refleksion over stresstest 


Kandidaterne til disse job har ofte været i samme orga- 
nisation længe, og de har derfor sjældent stor rutine i at 
gå til jobsamtaler. 


Jan Gormsen og Esben Andersen er to af DanPilots nye 
lodsaspiranter, der bekræfter dette billede, da det er hen- 
holdsvis 5 og 17 år siden, de sidst var i et jobsamtaleforløb. 


”Simulatortesten styrkede min opfattelse af en professio- 
nel organisation, der arbejder grundigt med tingene. Det 
var en god mulighed for at teste et mere realistisk scena- 
rie, og jeg kan se mig selv i en kultur, hvor vi kan udvikle 
vores faglighed”, siger Jan Gormsen. 


På mange måder er simulatoren også en stresstest. 


”Havnemanøvren i simulatoren er 
langt fra 1:1 med mit tidligere job, 
og derfor er det bestemt en test 
af vores reaktion under pres.” 


Esben Andersen, Lodsaspirant 


Lodsaspiranterne Jan Gormsen 
og Esben Andersen træner 
i DanPilots simulator. 

Vicelodscheferne Marlene Rosenlund og 
Jakob Trolle afholder simulatorkursus. 


Den erfarne lods 
greb nye muligheder 


Marlene Rosenlund har prøvet kræfter med flere områder som lods, men havde 
fået lyst til nye udfordringer. Jobbet som vicelodschef blev en ny mulighed for at 


udvikle sig selv og lodseriet. 


DanPilot er en organisation af en størrelse, der giver mu- 
lighed for, at medarbejderne kan udvikle deres faglig- 
hed, tilgå en anden eller ny rolle i organisationen og / el- 
ler prøve kræfter med nye områder og nye jobfunktioner. 


Marlene Rosenlund har været lods i DanPilot i 18 år, og 
gennem årene har hun prøvet at dække forskellige hav- 
neområder foruden gennemsejlingen og grebet mulig- 
hederne for at blive tilknyttet projekter. 


I sin nye rolle har hun bl.a. personaleansvar, og hun er 
med til at rekruttere, udvikle og oplære fremtidens lodser 
i DanPilot. 


”| mange år var jeg den eneste kvindelige lods i Dan- 
mark, og vejen er på mange måder banet, men der er 
fortsat behov for en målrettet indsats for at øge diversi- 
teten. Ikke mindst i form af ambassadørarbejde over for 
potentielle kandidater. Det er dog lykkedes at ansætte 
endnu en kvindelig lods, og jeg noterer en spirende inte- 
resse, selvom mange kvinder går i land, før de opnår den 
fornødne erfaring”, siger Marlene Rosenlund. 


Samtidig er det fagligheden, der driver Marlene Rosen- 
lund. Derfor var hun ikke mindst tiltrukket af jobbet som 
vicelodschef, fordi hun her vil blive en af underviserne i 
DanPilots simulator. 


”Lodserne arbejder selvstændigt, og vi er vant til at ud- 


føre vores arbejde alene. Kurserne i simulatoren giver en 


ramme for udvikling og videndeling, som holder os på 
det højeste niveau af sikkerhed og faglighed, hvor vi skal 
være. Det vil jeg gerne være med til at drive og udvikle”, 


siger Marlene Rosenlund. 


Køn og diversitet 


Marlene Rosenlund er bl.a. en af de fremtrædende am- 
bassadører for at skabe mere diversitet i DanPilot. Dan- 
Pilot støtter Danske Rederiers charter og initiativer for 
at støtte og inspirere flere kvinder til at søge en maritim 
karriere. Ambitionen på længere sigt er mere lige køns- 
fordeling i alle medarbejdergrupper, så diversiteten i 
DanPilot forbedres betydeligt. Målsætningen frem mod 
2025 er at fordoble andelen af kvinder i DanPilot. Ved ud- 
gangen af 2022 er der ansat 26 kvindelige medarbejdere 
i DanPilot. Blandt de ministerudpegede medlemmer af 
DanPilots bestyrelse er 3 mænd og 2 kvinder eller 60% 
mænd og 40% kvinder, hvorfor der er en ligelig fordeling 
i den øverste ledelse. | den øvrige ledelse er antallet af 
kvinder i chefgruppen 14,3%, mens antallet af kvindelige 
mellemledere er øget fra 25,0% til 33,3%. Overordnet set 
svarer det samlede antal af kvindelige medarbejdere i 
DanPilot til 7,6% af staben. 


Kvinder Mænd Hovedtotal 
Administration 42 
Bådfører 103 
Lods 181 
Disponent 17 
Hovedtotal 343 

Bådfører Walther Langtved 
ombord på hårdtvejrsbåden, 
Spar Es, i Esbjerg. 

DanPilots ansatte 


ønsker også at være 
ansat om To ar 


Trivselsundersøgelser har været brugt i DanPilot siden 
2019, fordi en grundlæggende kortlægning af trivslen gi- 
ver brugbare input om, hvor arbejdsklimaet og trivslen 
skal forbedres. 


Indikationerne af, hvor vi er stærke og med indsats kan 
forbedre os yderligere, men også fremhæver de områ- 
der, hvor forbedringer er påkrævet, er værdifulde. Det 
kan være svært for enkelte medarbejdere at stå frem, 
når det handler om trivsel. 


Ud fra trivselsmålingen for 2022 er følgende to overord- 
nede områder aftalt som fokusområder for DanPilot: 


+ Styrkelse af strategisk kommunikation fra 
den øverste ledelse 


+ Fokus på håndtering af højt arbejdspres 
og sygefravær 


Trivselsmåling for 2022 


Da DanPilot sendte trivselsundersøgelsen ud til medar- 
bejderne, var det med en viden om, at undersøgelsen 
fra 2022 er foretaget i en virksomhed, der har levet med 
corona-tiltag som et vilkår i næsten to år for dernæst at 
opleve en aktivitet, der steg markant, hvilket satte orga- 
nisationen og dermed medarbejderne under pres. 


Svarprocenten på undersøgelsen i 2022 blev 75 procent 
mod en svarprocent i 2021 på 77 procent. Tidligere har 

svarprocenten ligget endnu højere, og det er naturligvis 
altid ønsket at have en høj svarprocent i en trivselsmå- 
ling, da målingen har til formål at understøtte medar- 
bejdernes engagement. Samtidig var svarprocenten i 
målingen signifikant nok til, at vi kan se helt klare linjer. 


Travl organisation ses i svarene 


2022 var i høj grad præget af enorm travlhed i hele or- 
ganisationen, hvilket også forventeligt var afspejlet i triv- 
selsmålingens resultat både på de enkelte scores, men 


også på kommentarerne. 


Det lykkedes at fastholde arbejdsglæden og loyaliteten 
på henholdsvis 67 og 74, dog med forskelle i svarene fra 
de forskellige afdelinger. Der ses en tydelig fremgang hos 
nogle afdelinger mens enkelte afdelinger også har ople- 
vet et fald, hvilket vi vil sætte fokus på i det kommende år. 


I 2022 blev der arbejdet med resultatet fra 2021, hvor ar- 
bejdsglæden faldt med 7 indekspoint til 67, og loyaliteten 
faldt med 6 indekspoint til 74. 


Igennem 2022 har der været arbejdet med 14 handlings- 
planer inden for enkelte afdelingers identificerede om- 
råder så som kommunikation og dialog vedr. forrige triv- 
selsmåling, afdelingernes strategi for året, udbydelse af 
trivselssamtaler m.v. Mange af planernes effekt vil først 
reelt være målbare over længere tid. 

Arbejdsglæden er størst hos kvinderne 


Det blev med glæde konstateret, at langt de fleste med- 
arbejdere ønsker at være ansat i DanPilot om to år, da 81 
procent svarede bekræftende på det. Til gengæld giver 
årets trivselsundersøgelse anledning til grundige over- 
vejelser, da der er behov for handlingsplaner på en ræk- 
ke områder. 


Der ses bl.a. en variation i svarene om arbejdsglæde. 
Således svarer 48 procent - altså næsten halvdelen af 
DanPilots medarbejdere - at de har stor eller meget stor 
arbejdsglæde, hvorimod 29 procent har lidt eller meget 
lidt arbejdsglæde. De resterende 23 procent ligger midt 


imellem. 


Når man dykker lidt længere ned i tallene, fremgår det, 
at specielt kvinderne har meget stor arbejdsglæde. Den 
er steget 10 indekspoint til 76 mod mændenes på 66 
indekspoint. Generelt betragtet påvirker ancienniteten 
efter 6 år arbejdsglæden negativt. Hertil kan vi se, at al- 
deren også spiller ind, således at de 50-59-årige har en 
faldende arbejdsglæde, hvorefter den dog for de 60-åri- 
ge og opefter stiger igen. Dette er naturligvis svar, der vil 
give anledning til drøftelser og videre arbejde. 


Desværre ser vi også, at den psykiske APV viser, at tre 
procent føler, de har været udsat for mobning inden for 
de seneste 12 måneder. Her ses et lille fald fra seneste 
undersøgelse på 1 procentpoint. 


Det er selvsagt ikke befordrende for en god trivsel, og det 
er bestemt ikke i overensstemmelse med ordentlig kolle- 
gial adfærd. DanPilots ledelse tager dette meget seriøst 
og har nultolerance og politik på området. Ledelsen op- 
fordrer medarbejderne til at informere deres nærmeste 
leder samt HR, hvis de oplever mobning eller krænkende 
adfærd, så DanPilot kan komme problemet til livs. 

Ansvar for MEDARBEJDERE 


Sundhed og trivsel giver 
kvalitet i opgaveløsningen 


DanPilot har et stort fokus på, at medarbejderne trives 
og har et godt helbred. Det er afgørende for, at vi kan 
lykkes med vores kerneopgave. | DanPilot arbejder vi 
derfor med fortsat at øge trivslen for alle medarbejdere. 


Trivsel og sygefravær er tæt forbundne, hvorfor vi ar- 
bejder med at understøtte en god og ordentlig proces 
omkring vores sygemeldte medarbejdere. Dette sikres 
ved tidlig og aktiv opfølgning, så medarbejderen forsat 
oplever sig tæt knyttet til virksomheden. 


I DanPilot er alle medarbejdere værdifulde, og derfor er 
det ønsket at fastholde medarbejdere i virksomheden og 
i videst muligt omfang hjælpe med til, at medarbejderne 
kan genoptage deres arbejde. 


Fokus på opfølgning og opstart 


Den tidlige og aktive opfølgning sikres ved, at der er tæt 
kontakt mellem sygemeldte medarbejdere og dennes 
nærmeste leder. Der holdes løbende omsorgssamtaler 
både ved korte fraværsperioder, ved tilbagevendende 


fravær og ved længerevarende fravær. 


Sygefravær 


Antal sygedage uden langtidsfravær 

Samlet fravær i procent inkl. langtidsfravær 

Samlet fravær i procent uden langtidsfravær 

Antal sygedage pr. medarbejder uden langtidsfravær 

2018 


1.762 
3,81% 
1,59% 
5,82 


Når en medarbejder har været fraværende i en længere 
periode, vil der ofte blive aftalt en skånsom opstart, så 
medarbejderen kommer bedst muligt i gang igen. Der 
skal selvfølgelig tages individuelle hensyn til medarbej- 
dere. Det skal være sikkerhedsmæssigt forsvarligt, før 
man kan vende tilbage til jobbet. Af samme grund an- 
vender vi ofte lægeerklæringer mv. for at sikre, at forhol- 
dene er i orden, og medarbejderen ikke presses unødigt. 


Det er vores målsætning fortsat at nedbringe det sam- 
lede sygefravær i DanPilot og sikre, at medarbejderne 
kommer godt tilbage i job. Der er tale om et langsigtet 
fokus, hvor det handler om at forøge andelen af medar- 
bejdere, som ikke rammes af sygdom. 


Ved også at have fokus på det korte fravær, sættes der lys 
på, om fraværet helt eller delvist kan henføres til mang- 
lende trivsel i jobbet. Det giver lederen en mulighed for 
at afdække, om der er forhold i hverdagen, som bør æn- 
dres for den enkelte, eller om der er andre faktorer, som 
DanPilot som arbejdsplads kan påvirke for at sikre bedst 
mulig trivsel. DanPilot har løbende fokus på medarbej- 
dernes trivsel generelt, hvilket blandt andet bliver synlig- 
gjort ved arbejdet med den årlige trivselsmåling. 


2019 2020 2021 2022 


1.842 1.786 2.236 
3,42% 3,85% 4,25% 
1,61% 1,48% 1,85% 
5,88 5,39 6,76 


Opnået i 2022 


Det samlede antal sygedage (uden langtidsfra- 


vær) er i 2022 steget med 425 dage svarende 
til en stigning på 19% sammenholdt med 2021. 
Heraf kan ca. 858 dage henføres til registreret 
fravær grundet corona. Dermed er det reelle 
antal sygedage renset for corona 167 dage 
lavere i 2022 end i 2021. 


Ambition for 2023 


Vi forventer fortsat et fald i både det generelle 
sygefravær og det korte sygefravær. Indsatsen 
omkring systematisk opfølgning på sygefravær 
vil fortsætte i 2023, ligesom fravær vil blive sat 
på dagsordenen som et fælles anliggende 
mellem medarbejdere og ledere, hvor der skal 
være åbenhed om omfanget og udviklingen i 
sygefraværet. Ambitionen er, at det samlede 
sygefravær (uden langtidsfravær) skal være 
lavere end gennemsnittet af de tre seneste år, 
hvilket svarer til 1,84 dage. 


DanPilot / CSR-rapport 2022 / Ansvar for MEDARBEJDERE 


27 


28 


Ansvar for MEDARBEJDERE 


Politikker sætter en sikker 
ramme for organisationen 


I 2022 har DanPilot implementeret en kvalitetspolitik, der 
sikrer udvikling til gavn for kunder og medarbejdere, 
mens bæredygtighedspolitikken sætter kursen mod et 
grønnere lodseri. 


DanPilot stiller med sin kerneopgave en garanti for kun- 
derne om, at der er truffet aktive foranstaltninger for så- 
vel mennesker som det omgivende samfund, når vi på- 
tager os at levere sikkerhed til søs og i havn gennem sikre 
lodsninger af kunders skibe. 


Kvalitetspolitikken er 
grundlag for høj service 


DanPilot har i 2022 udarbejdet og vedtaget en kvalitets- 
politik, der har kundetilfredshed som en fast bestanddel. 
Kvalitetspolitikken sætter faste rammer for organisatio- 
nens forpligtelse til løbende at forbedre produktkvalite- 
ten, leveringspålideligheden og vores services. 


For at sikre en høj grad af kundetilfredshed er det vig- 
tigt at have dygtige og motiverede medarbejdere, der 
har øje for kunden. DanPilots medarbejdere udvælges 
på baggrund af personlige og faglige kvalifikationer 
og videreuddannes efter krav og behov, så opgaver- 
ne kan løses inden for rammerne. Det er også gennem 
kvalitetspolitikken, der er løbende opmærksomhed på 
medarbejdernes trivsel gennem den årlige trivselsun- 
dersøgelse, ligesom der løbende følges op på kort- og 
langtidsfravær med henblik på at fastholde medarbej- 
dere. Dette er en del af DanPilots samfundsansvar og er 
samtidig en grundlæggende forudsætning for, at vi kan 
levere services af høj kvalitet. 

Implementering af klima- 
og bæredygtighedspolitik 


Sikkerhed i forhold til omverdenen og fokus på beskyt- 
telse af miljøet er kernen i DanPilots klima- og bæredyg- 
tighedspolitik, som blev vedtaget i år. Bæredygtighed 
indebærer, at DanPilot har en ambition om at inddrage 
miljø- og klimahensyn i alle faser af planlægning og af- 
vikling af vores aktiviteter under hensyntagen til opret- 
holdelse af den forsyningspligt, DanPilot er underlagt. 
DanPilot arbejder derudover målrettet med at minimere 
klima- og miljøbelastningen af egne aktiviteter, såvel til 
vands som på land. 


I den forbindelse har DanPilot en ambition om aktivt at 
bidrage til regeringens mål om at nedbringe CO,-udled- 
ningen med 70 procent inden 2030. Arbejdet mod at nå 
denne ambition fokuseres omkring de opgaver, hvor vi 
selv kan påvirke udledningen. DanPilots største påvirk- 
ning stammer fra lodsbådenes CO;-udledning. I 2023 
arbejder DanPilot videre på at planlægge en kortlæg- 
ning af egen CO,-udledning. Desuden arbejdes med 
grønne løsninger i renovering og byggeri af fire nye sta- 
tioner. Samtidig planlægges udskiftning af flere af Dan- 
Pilots biler til elbiler. På den længere bane er der også 
fokus på bl.a. planlægning af opgaverne i samarbejde 
med vores kunder, så både deres og vores CO;-belast- 
ning i forbindelse med skibstransporten kan reduceres 
mest muligt. Derudover har bådførerne fokus på at sejle 
langsommere med mindre forbrug af brændstof og re- 
duceret CO;-belastning som resultat. Medarbejdernes 
adfærd og vaner ved transport over land i forbindelse 
med opgaverne har også vist sig at indeholde gode mu- 
ligheder for at reducere miljøbelastningen. 


Nul-tolerance over for 
krænkende handlinger 


En organisation som DanPilot omfatter i høj grad med- 
arbejderne. Derfor har DanPilot naturligvis en politik for 
krænkende handlinger, der cementerer, at krænkende 
handlinger — herunder sexchikane og mobning — er uac- 
ceptabel adfærd i DanPilot, uanset om man arbejder på 
skibe eller på land. 


Desuden har DanPilot en politik om anti-korruption, 
hvoraf det fremgår, at der er en nultolerance over for 
korruption. DanPilots integritet og arbejdsetik fordrer, at 
alle efterlever de internationale standarder og retnings- 
linjer i forhold til anti-korruption. Arbejdet med anti- 
korruption er en integreret del af organisationens CSR- 
arbejde, og indsatsen er styrket af DanPilots medlem- 
skab af FN's Global Compact, der forpligter til at bekæm- 
pe korruption i alle dens former. DanPilot har ikke oplevet 
brud på politikken for anti-korruption i 2022. 


DanPilot arbejder for diversitet 


Hovedparten af DanPilots ansatte arbejder med højt 
specialiserede jobfunktioner, og det ses tydeligt af med- 
arbejdernes anciennitet. Når DanPilot arbejder for at 
skabe mere diversitet i organisationen, drejer det sig 
både om at fastholde kvindelige medarbejdere og om at 
skabe forudsætningerne for at kunne tiltrække nye med- 
arbejdere. Det sker med et strategisk fokus fra ledelsen 
på at bl.a. stillingsopslag er kønsneutrale, da det er kom- 
petencerne, der er centrale for en karriere i DanPilot. 


DanPilot støtter Danske Rederiers charter ”Flere kvinder 
til søs! og støtter og inspirerer aktivt flere kvinder til at 
søge en maritim karriere. 


Opnået i 2022 


DanPilot har implementeret en kvalitetspolitik 
samt en bæredygtighedspolitik. Foruden disse 
har DanPilot implementeret en dataetik-politik. 


Ambition for 2023 


DanPilot monitorerer sine politikker og de gen- 


nemgås årligt af bestyrelsen for at sikre, at poli- 
tikkerne til hver en tid lever op til gældende lov- 
givning og udgør passende rammer for at sikre 
organisationens integritet. Desuden har DanPilot 
som konkret ambition i 2023 at påbegynde ar- 
bejdet med at transformere selskabets politik for 
samfundsansvar (CSR) til en egentlig ESG-politik 
med et langt bredere fokus end tidligere. 


DanPilot arbejder på at opnå mere lige kønsfordeling i 
alle medarbejdergrupper, så diversiteten i DanPilot for- 
bedres betydeligt. Målsætningen frem mod 2025 er at 
fordoble andelen af kvinder i DanPilot. Politikkerne kan 
ses på DanPilot.dk 


Aktivitet i whistleblowerordningen 


I løbet af 2022 har DanPilot modtaget tre henvendelser 
via whistleblowerordningen. 


Indberetningerne er håndteret og afsluttet efter de for- 
skrifter, som henvendelserne krævede. Indberetningerne 
gav ikke anledning til realitetsbehandling hos DanPilot, 
og dannede ej heller grundlag for politianmeldelser. 

Ansvar for MEDARBEJDERE 


Officiel indvielse 
af Skagen Lodsstation 


I slutningen af april 2022 lykkedes det endelig at få ind- 
viet Skagen Lodsstation officielt. Stationen blev taget i 
brug i slutningen af corona-året 2020, og flere gange 
blev en officiel indvielse forhalet af forsamlingsforbud. 


DanPilot valgte derfor at invitere til et større åbent 
hus-arrangemenrt, hvor alle interesserede havde mulig- 
hed for at få et sjældent indblik i dagligdagen for DanPi- 
lots bådførere og lodser. 


Dagen blev festligt indledt med taler af borgmester Birgit 
Hansen og CEO Erik Merkes Nielsen, som derefter i fæl- 
lesskab klippede det røde silkebånd og erklærede stati- 
onen for indviet. 


Op mod 100 gæster havde taget imod invitationen til 
arrangementet, og de benyttede lejligheden til at stille 
mange gode spørgsmål til bådførere og lodser. Mens 
arrangementet blev afviklet, var stationen lukket for al- 
mindelig drift, så der var fri adgang til hele stationen 
samtidig med, at DanPilot servicerede kundernes behov. 


Skagen Lodsstation er en af Danmarks travleste. Flere 
tusinde lodsninger starter eller slutter hvert år på Dan- 

marks nordligste punkt, hvor DanPilots lodser og bådfø- 
rere betjener skibene døgnet rundt. 


Den nyindviede lodsstation har faciliteter, der tager hen- 
syn til en travl hverdag. Den nye og moderne station har 
en større kapacitet, der imødekommer behovet fra en hø- 
jere aktivitet samt en mere effektiv levering af lodsninger. 


For at levere sikker lodsning til søs og i havn skal medar- 
bejderne være veludhvilede, og det kræver gode ram- 
mer, der giver mulighed for hvile døgnet rundt. 


Den ideelle placering for en lodsstation er tæt på lodsbå- 
den, så der er kortest mulig vej til at betjene kunderne. I 
Skagen er det midt i et levende miljø, og det stiller natur- 
ligvis særlige krav til lodsstationen. Lydisolationen er i top, 
og kamrene kan mørklægges effektivt. Lodsstationens 
første sal er blevet indrettet som stillerum, så DanPilot 
altid sender veludhvilede medarbejdere ud til kunderne. 


Lodsernes arbejde er selvstændigt, og derfor nyder de 
fleste at møde kollegerne til en kop kaffe og en snak på 
stationen, hvilket der gives god mulighed for omkring 
spisebordet eller i tv-stuen. 


— 


Borgmester Birgit Hansen og 
CEO Erik Merkes Nielsen indvier 
Skagen Lodsstation. 

Ansvar for MILJØ & KLIMA 


Nye grønne standarder 
for de fysiske rammer 


De fysiske rammer for DanPilots medarbejdere er en 
vigtig forudsætning for den gode præstation. DanPilots 
bygninger skal leve op til mange krav. Foruden at opfylde 
de lovmæssige krav, tilstræber vi, at der vælges grønne 
løsninger, som tilgodeser miljøet. Det er et helt afgøren- 
de krav, at vores lodsstationer placeres, så lodsen er tæt 
på lodsbåden, så kunderne kan betjenes bedst muligt og 
mest effektivt døgnet rundt. Det betyder derfor også, at 
der er krav til mørklægning og støjdæmpning af hensyn 
tilde medarbejdere, der hviler i dagtimerne. 


2022 blev et år præget af omstilling og forberedende ar- 
bejde i forhold til en revidering af DanPilots strategiske 
placeringer. Arbejdet er rettet mod forbedret effektivi- 
tet i forhold til såvel forbedret arbejdsmiljø og forbedret 
driftsøkonomi for DanPilots stationer, ligesom det tidli- 
gere er sket med stationerne i Gedser, Sjællands Odde, 
Skagen og Esbjerg. 


I første kvartal blev lodsstationen i Nyborg afhændet til den 
nye ejer. Samtidig er byggeriet af det nye domicil i Svend- 
borg skudt i gang, og det er også begyndt at tage form. 


Da året nærmede sig slutningen, blev DanPilots første 
syv elbiler erhvervet til stationerne, hvor de tjener som et 
led i den grønne omstilling. 


Rejsegilde på nyt domicil 


DanPilots hovedsæde har i dag til huse i lejede lokaler 
med et stærkt maritimt islæt i Det Gule Pakhus på hav- 
nen i Svendborg. DanPilot får fra sommeren 2023 adres- 
se på Nordre Havnekaj i Svendborg Maritime Erhvervs- 
park. I september var der rejsegilde på byggeriet, hvor 
DanPilot ser frem til indflytning i et helt nyt byggeri med 

tidssvarende forhold for medarbejdernes kontorarbejde 
på en central placering i Svendborg med gode synergi- 
effekter til den maritime klynge. 


Stationerne landet rundt 


I årets løb har der været fokus på at analysere tiltag, som 
kan forbedre effektiviteten ved flere ældre stationer. Til- 
tagene vil i samme omgang betyde en opdatering til en 
moderne standard på såvel arbejdsmiljø som omstillin- 
gen til mere miljøvenlige løsninger. 


Lodsstationen i Dragør er en af DanPilots travleste tran- 
sitstationer. Analysearbejdet har påpeget, at det vil være 
den bedste løsning at bygge en ny station på stedet ud 
fra både et effektivitetssynspunkt og i forhold til arbejds- 
miljø og driftsøkonomi. Desuden bidrager nybyggeriet 
positivt til DanPilots CO,-aftryk. 


I Fredericia har DanPilot ledt efter lokaler med den rette 
placering og standard, og det er nu planen at flytte ind i 
Port House i september 2023, hvor der er fundet lokaler, 
som kan istandsættes til en velfungerende station med 
tilhørende mødefaciliteter. Flytningen passer perfekt ind 
i DanPilots overordnede strategi, da den sikrer bedre ef- 
fektivitet i form af bedre arbejdsmiljø, bedre driftsøkono- 
mi og samtidig mindsker DanPilots CO,-aftryk. 


I Grenaa har det været vigtigt for DanPilot at finde en ny 
lokation, da en ny station vil være attraktiv i forhold til et 
bedre arbejdsmiljø for DanPilots medarbejdere, ligesom 
det vil være økonomisk- og driftsmæssigt attraktivt i for- 
hold til minimering af omkostninger og disponering af res- 
sourcer. Der er taget skridt mod at erhverve en ejendom, 
der med en istandsættelse kan rumme en ny station. >> 


DanPilots kommende 
hovedsæde i Svendborg 
Maritime Erhvervspark 


I Gabet er det ønsket at erhverve faciliteter, som Dan- 
Pilot kan indrette til en egen station, der kan tilpasses 
DanPilots behov. Placeringen ved Gabet er strategisk 
attraktiv, da den giver gode muligheder for dispone- 
ring af ressourcer til en række havne. Desuden vil en 
permanent station højne det faglige samarbejde og 
arbejdsmiljø for DanPilots medarbejdere i området og 
derved bidrage til en højere grad af sikkerhed i ope- 
rationen både for DanPilots medarbejdere og kunder. 


Ambition for 2023 


Det er ambitionen for 2023 at arbejde med at 
nå i mål med de nye stationer i Grenaa, Frede- 
ricia, Dragør og Gabet. Desuden vil DanPilot 
løbende evaluere sine placeringer med henblik 
på at optimere i forhold til driftsøkonomi, ar- 
bejdsmiljø og CO,-aftryk. 

Grøn omstilling 


af DanPilot med fokus 
på CO2-reduktion 


DanPilot deler målsætningen i samfundet om, at CO,-ud- 
ledningen skal reduceres med 70 procent i 2030. I DanPi- 
lot stammer meget af vores CO,-udledning fra transport. 
Flåden af lodsbåde består af 23 både, hvoraf de 17 er en 
nyere serie, der kun er 4-5 år gamle. Med den eksiste- 
rende flåde kan vi nedbringe vores CO,-udledning ved 
at reducere antallet af sejlede sømil samtidig med, at der 
sejles økonomisk og miljøvenligt ved den rigtige hastig- 
hed og sejlrute til den enkelte operation. 


Desuden har DanPilot optimeret i forhold til, hvordan 
lodsbåden sejler optimalt tilpasset de lokale forhold. Her 
kan der være reduktioner at hente ved f.eks. at ændre 

trimningen af båden eller justere i, hvornår lodsbådens 
skrog afrenses for begroninger. I DanPilot har vi i 2022 
reduceret udledningen af CO, med 4,33 procent pr. sejlet 
sømil i forhold til 2021. 


DanPilot har i 2022 oplevet et år præget af ekstraordinær 
stor aktivitet. Således er der sejlet 21 procent flere sømil 
end året før. Afviklingen af sejladserne har været under 
tidspres, og det kræver et ejerskab fra Disponeringen i 
planlægningsfasen og bådførerne i den udførende del 
at tage udfordringen op med at levere lodsen til tiden og 
samtidig sejle økonomisk. 


Svendborg-dage skaber videndeling 


"Driftsafdelingen er-der blevet indført: Svendborg-dage, 
hvor bådførerne 'samles på. fværs af stationerne. Almin- 
deligvis ser- bådførerne til: hverdag. kun deres. kolleger 
på den enkelte lodsstation: Det-er en praktisk krævende 
opgave at samle medarbejderne, mende har vistsig 
værdifuldt for den enkelte og for DanPilot. Påfdisse:mø= 
der er der plads til videndeling og til at omsætte data fil 
hverdag. Bådførerne besidder en enorm viden og ideer, 
som de velvilligt deler til gavn for DanPilot og den grønne 
omstilling. 


Den grønne omstilling er naturligvis også påvirket af den 
transport, der gennemføres på land. Det sker med of- 
fentlig transport, kørsel i tjenestebiler, kørsel med taxa og 
egne biler. Her er der sket et fald på knap 10 procent i 
udledningen af CO; målt op imod produktiviteten i 2022, 
hvilket er et udtryk for, at vi er blevet mere miljøbevidste 
i forhold:til:vores:ageren i hverdagen. Disponeringen fo- 
kuserer på-at.vælge den grønneste og mest prisvenlige 
transport»hvilket-har. flyttet flere-ture til offentlig trans- 
port. >> 

Det langsigtede klimamål 


Nøglen til at reducere væsentligt på CO,-udledningen 
ligger i lodsbådene og deres brændstofforbrug. En re- 
duktion på op til 70 procent i 2030 vil derfor kræve ny- 
tænkning i forhold til den måde, DanPilot hidtil har ope- 
reret sine lodsbåde. 


DanPilot har i 2022 iværksat et større projekt for at op- 
timere driften og reducere CO,-udledningen fra lods- 
bådene. Det sker med hjælp fra eksterne specialister. 
I projektet analyseres bl.a. DanPilots driftsprofiler for 
lodsbåde med henblik på bl.a. muligheder hvad angår 
fremtidens drivmidler. Ligeledes undersøges mulighe- 
derne i forhold til myndighedskrav og f.eks. lovgivnings- 
krav til tankanlæg mv. 


DanPilot benytter i høj grad også et stærkt nordisk net- 
værk til videndeling og udvikling af nye tiltag. DanPilot 
har i løbet af 2022 været på flere inspirationsture og un- 
dersøger fortsat nye løsninger, der bygger på fremtidens 
teknologier. Derfor vil vi i de kommende år følge udvik- 
lingen tæt og se på fremdrivningsløsninger baseret på 
el, brint, metanol (PtX) og andre kombinationer, som er 
bygget op om bæredygtige teknologier. 


Derudover er udviklingen inden for eldrift med batterier, 
der bliver ladet op ved grøn energi, når båden ligger i 
havn også en mulighed. Vi overvåger nøje de resultater 
andre virksomheder opnår inden for f.eks. færgefart. 

DanPilot indgår i relevante samarbejder og foretager 
analyser, der skaber forudsætningen for at sadle om for 
at nå klimamålet. Det er endnu for tidligt at vurdere, om 
der bliver tale om udskiftning af drivlinjer i de eksiste- 
rende både, nybygninger med lettere materialer eller en 
kombination af flere løsninger. 

Udviklingen af fjernlods- 
ning holder sikker kurs 


Fjernlodsning som et supplement til den konventionelle 
lodsning bliver testet i Kattegat, og en bekendtgørelse er 
undervejs. 


DanPilots udviklingsteam har udført tests af den fjern- 
lodsning i samarbejde med Søfartsstyrelsen og Mærsk, 
der stillede et testskib til rådighed. Sidste år blev der udar- 
bejdet en P.O.C. (Proof of Concept), og i løbet af 2022 har 
der været arbejdet tæt sammen med Søfartsstyrelsen om 
den lovgivningsmæssige ramme, som er nødvendig for at 
skabe det regulatoriske grundlag for udførelse af yderli- 
gere tests af fjernlodsning. Den lovgivningsmæssige ram- 
me vil give mulighed for at udføre virkelighedstro tests. 


Sidste år fokuserede testteamet succesfuldt på det re- 
gulatoriske arbejde for at skabe forudsætningen for et 
kommercielt fundament. Samarbejdet med Aalborg Uni- 
versitet har udmøntet sig i et designoplæg til projektets 
kommunikationsplatform. Det blev i 2022 besluttet at 
udvide projektet med en softwareudvikler og en projekt- 
chef. Når rekrutteringerne er på plads, vil den planlagte 
udvikling af en app blive påbegyndt. 


Større krav til skibet 


Fjernlodsning bliver et supplement til traditionel lods- 
ning. Samtidig vil den digitale lodsning gå hånd i 
hånd med den analoge lodsning. Lodsning fra Na- 
vigational Control Center (NCC) bygger på livedata, 
der overføres fra skib til NCC med satellit for at opnå 
realtidsblik og for at få et bredt dataoverblik. 


Fjernlodsning stiller større krav til skibet, men løsningen 
byder også på muligheder. Skibet vil være tæt på råd- 

givning, der kan hjælpe rundt om eller gennem brænd- 
punkter, hvor de ellers ville være tvunget til at sætte lod- 
sen af på grund af lodsmærkernes placering. 


Samtidig vil NCC-lodsningen være et produkt, der kan 
understøtte og aflaste besætningernes hviletid efter ek- 
sempelvis strabadserende havneophold, da fjernlodsen 
støtter den vagthavende navigatør på broen. 


Sikkerheden vil blive øget, når der kan tages lods over 
længere stræk, fordi remote piloting bliver et supplement 
til den traditionelle analoge lodsning. 


Til gavn for miljø og medarbejdere 


De grønne fordele er også til at få øje på, da fjernlods- 
ning vil bidrage med en markant CO;-reduktion, når der 
ikke skal påsættes og aftages en lods, der skal sejles ud 
til skibet. 


Lodsernes sikkerhed vil desuden blive øget, da risikofyld- 
te påsætninger og aftagninger i al slags vejr undgås med 
den fjernlodsning. Får en lods en fysisk skavank, vil det i 
det fleste tilfælde ikke være en hindring for at foretage 
fjernlodsning. 


Samtidig vil lodserne fastholde deres høje faglige niveau, 
da opgaver fortsat skal løses på baggrund af det stærke 
faglige fundament. Derfor vil lodserne fremadrettet blive 
kompetenceløftet til også at kunne varetage den fjern- 
lodsning, hvilket har stort potentiale for såvel som Dan- 
Pilot som den maritime sikkerhed i Danmark. 

Ansvar for SAMARBEJDSPARTNERE 


Specialoperationer hviler 
på grundig forberedelse 


2022 var et år, der bød på flere specialoperationer. En af 
de mest spektakulære var lodsningen af verdens næst- 
største kranfartøj, platformen Thialf, der skulle lodses fra 
Skagen til Gedser. 


Ikke to specialoperationer er ens, og DanPilot går allere- 
de på et tidligt stadie i gang med at tage dialogen med 
kunderne, så vi i fællesskab kan forudse behovene, og 
det bliver muligt at imødekomme ønsker. Lodsningen af 
Thialf har været under forberedelse i to år fra det første 
planlægningsmøde, til selve lodsningen blev udført. 


DanPilots opgave under en operation som denne er as- 
sistance i form af navigation, men også at varetage sik- 
ker passage af andre skibe i området. Med kendskab til 
området og lokale myndigheder kan udenlandske skibe, 
der opererer i danske farvande, fokusere koncentreret 
på operationen og på den opgave, der skal udføres, når 
de blandt andet får assistance fra DanPilot. 


Samarbejde med 
Søfartsstyrelsen og VTS'en 


Forud for afvikling af specialoperationer er der mange 
hensyn at tage. Hvilke krav stiller opgaven til medarbej- 
derne i form af certifikater? Skal myndighederne ind- 
drages? Til denne opgave blev Søfartsstyrelsen, VTS'en 
(Vessel Traffic Service) og MAS'en (Forsvarets Maritime 
Assistance Service) kontaktet tidligt, da lodsningen skulle 
passere Storebæltsbroen, og Thialf har en dybgang på 
hele 35 meter. Derfor blev der i god tid forinden passagen 
foretaget opmålinger af havbunden under Storebælts- 
broen for at sikre, der var tilstrækkelig vanddybde. 


Ved Skagen blev to lodser sat ombord på Thialf. De havde 
forberedt sig grundigt til opgaven, men der var tale om en 
jomfrutur på et fartøj af denne størrelse for de to lodser. 
Faglighed og forsigtighed gik hånd i hånd, og lodsningen 
foregik helt efter planen. Forventningen havde været, at 
det ville tage godt fire døgn at tilbagelægge stræknin- 
gen fra Skagen til Gedser, men gunstige forhold betød, at 
lodsningen tog 3,5 døgn. Til sammenligning tager en lods- 
ning fra Skagen til Gedser gennemsnitligt godt et døgn. 


Sparsom frihøjde under Storebæltsbroen 


For at imødekomme kravene til Thialfs AirDraft for sikker 
passage under Storebæltsbroen blev den 45 meter høje 
sværvægtskran på Thialf lagt ned. En opgave, som ikke 
var forsøgt udført før. Der blev afsat 24 timer til at lægge 
kranen ned, men det lykkedes med stor indsats fra be- 
sætningen at få afmonteret kranen på den halve tid. 


Vanddybden, vejrforhold og AirDraft var tilstrækkelig til 
at sikre passagen, men der var stadig behov for særlige 
forholdsregler. Derfor blev det planlagt, at en af DanPi- 
lots vicelodschefer tog plads hos VTS'en i tidsrummet op 
til passagen af Storebæltsbroen, så trafikken var varsko- 
et, og der var mulighed for at assistere de to lodser om- 
bord. Thialf har to faste kaptajner, og mens den ene kap- 
tajn var ombord på kranfartøjet, tog den anden kaptajn 
plads i VTS”'en sammen med vicelodschefen. 


Da Thialf nærmede sig Storebæltsbroen blev den balla- 
stet ned til 36,5 meter for at gå klar under broen. Thialf 
passerede uden problemer under Storebæltsbroen med 
en frihøjde på kun 45 centimeter. 

Ansvar for SAMARBEJDSPARTNERE 


DanPilot navigerer 
med faglig stærk kurs 
for tilfredse kunder 


DanPilots kundetilfredshedsundersøgelser har til hensigt 
at belyse kundernes tilfredshed med vores service sam- 
tidig med, at undersøgelserne fungerer som et værktøj, 
som skal være med til at sikre høj faglighed gennem hele 
operationen. I 2022 blev der i den løbende undersøgelse 
af tilfredsheden hos vores kunder ombord på de lodsede 
skibe indhentet fire gange så mange svar på vores un- 
dersøgelse som i 2021. Det er sket for at sikre den bedst 
mulige platform for analyse af kundetilfredsheden. 


DanPilots ønske om at levere en høj fagligt funderet ser- 
vice gælder hele vejen fra ordremodtagelse over kerne- 
opgaven til fakturering af den leverede service. For vores 
kunder ombord gælder det, at kaptajnerne og besætnin- 
gen skal opleve en nem ordrebehandling, en sikker ope- 
ration med lodsbåden og en lodsning, hvor broteamet 
modtager præcis den faglighed, som de kunne ønske. 


Hele operationen står stærkt 


Netop disse emner behandles hver gang i DanPilots kun- 
detilfredshedsundersøgelse. I 2021 blev det belyst, at 100 
procent af kunderne ombord oplever, at svaret på deres 
ordre er klart og tydeligt, hvilket også er tilfældet i 2022. 


I besvarelserne fra 2022 lægger vi særlig vægt på kun- 
dernes tilfredshed med kommunikationen med DanPilots 
bådførere på lodsbåden, når lodsen skal ombord. Dan- 
Pilots høje sikkerhed og professionalisme skal være tyde- 
lig gennem hele operationen, og dette ses blandt andet 
på kundernes tilfredshed med kommunikationen med 
lodsbåden, hvor 97 procent svarer ”tydelig og tilstræk- 
kelig information” på spørgsmålet: ”Hvordan oplevede 

du kommunikationen med lodsbåden inden lodspåsæt- 
ning?”. Dette viser, at den høje faglighed også strækker 
sig til DanPilots kompetente bådførere på lodsbådene, 
der sikkert sørger for, at lodsen kan komme ombord på 
kundernes skibe. 


Kunderne cementerer tilfredsheden med operationen 
omkring lodspåsætning med en score på 4,85 ud af en 
højest mulig score på 5 på spørgsmålet: ”Hvor tilfreds var 
du med kommunikationen omkring lodspåsætningen?” 


Meget tilfredse kunder 


Direkte adspurgt vedrørende et af hovedemnerne i 
DanPilots kerneopgave - samarbejdet med broteamet 
ombord -— er kunderne også tydeligt tilfredse. | kundetil- 
fredsundersøgelsen spørger vi: ”Hvor tilfreds var du med 
lodsens samarbejde med broteamet under lodsningen?” 
Dette spørgsmål responderer kunderne på med en score 
på 4,91 ud af en højest mulig score på 5. 


DanPilots ambition for 2022 i forhold til kundetilfredsheds- 
undersøgelsens resultat var at fastholde det fastsatte kva- 
litetsmål på over 4,5 ud af 5. Et mål, som DanPilot i mange 
år på glædelig vis har ligget pænt over takket været Dan- 
Pilots mange dygtige og kompetente medarbejdere. 


Vores kunder ombord vurderede i 2022 deres tilfredshed 
til endnu en imponerende score på 4,91 ud af en højest 
mulig score på 5. Således er det lykkedes at fastholde det 
i forvejen høje niveau fra tidligere år, og ambitionen må 
siges at være indfriet. >> 


”The whole Pilotage operation, 
communication, exchange 
of information, execution of 
plan etc. was perfect.”” 


Captain Hamid Khan, Clean Nirvana 


Hvordan oplevede du kommunikationen 
med lodsbåden inden lodspåsætning: 


(9 25 50 75 


Tydelig og 
tilstrækkelig 
instruktion 

Hvor tilfreds (fra 1-5) var Hvor:tilfreds-(fra 1-5) var 
du med kommunikationen du med lodsens:samarbejde 
omkring lodspåsætningen? med broteamet under lodshinigen? 


T - ikke tilfreds (0) 1 - ikke tilfreds 
2 2 

3 - Tilfreds 3 - Tilfreds 

4 19 4 


SD Meget tilfreds 383 s= Meget.tilfreds 


Gennemsnit 4,85 Gennemsnit 4,91 

Lodsningerne 


I arktiske vande er 
tilbage efter corona 


I januar 2022 blev det grønlandske selskab DanPilot Gre- 
enland ApS stiftet af DanPilot med henblik på at assistere 
med at sikre sejladssikkerheden i Grønland. Selskabet 
har hjemmeadresse i Nuuk og er et helejet datterselskab 
af DanPilot og har en erfaren lods i grønlandske farvan- 
de - tidligere direktør i Greenland Pilot Service ApS, Peer 
Bøje Brandenborg — som direktør. Det nye datterselskab 
var klar til aktiviteter ved indgangen til sæsonen 2022, 
som skulle vise sig at nå nye højder rent aktivitetsmæs- 
sigt efter corona. 


Oprettelsen af DanPilot Greenland ApS kom efter, det 
tidligere datterselskab Greenland Pilot Service ApS i slut- 
ningen af 2021 blev afviklet som selvstændigt selskab. 
DanPilot Greenland bevarede det velkendte service- 
niveau og det særlige kendskab til det arktiske område, da 
det nye selskab præsterede at fortsætte det fagligt høje 
niveau på lodsningsydelser i Grønland - bl.a. på grund af 
tilstedeværelsen med eget kontor i Nuuk og tæt kontakt til 
myndigheder, kunder og andre aktører i det grønlandske 
marked for krydstogter og øvrige segmenter. 


Bestillinger midt i sæsonen blev løftet 


DanPilot Greenland var klar til at modtage lodsbestillin- 
ger til sæsonen 2022. Bestilling af lodsninger til sæsonen 
blev booket allerede i første kvartal, hvilket skyldtes, at 
lodsningerne i arktiske farvande adskiller sig væsentligt 
fra lodsninger i danske farvande. Lodserne går typisk 
ombord på skibene ved sidste havn inden Grønland og 
står af ved første havn efter Grønland. Derfor er lodsnin- 
gernes længde på mellem seks dage og tre uger, hvor 
der naturligvis altid er to lodser ombord. Sæsonen for 

lodsningerne i DanPilot Greenland løber fra midten af 
maj til slutningen af september. 


Lodsningernes længde medfører, at der krav om et langt 
varsel i bestillingen, da disponering og planlægning er 
langt mere omfattende. Allerede ved indgangen til sæ- 
sonen var det tydeligt, at krydstogterne var tilbage efter 
fraværet under corona, og det varslede en hektisk sæ- 
son, da alle skibe med mere end 250 passagerer er lods- 
pligtige i arktiske farvande. 


Midt i sæsonen fik DanPilot Greenland med kort varsel 
forespørgsler om flere lodsninger, da der med meget kort 
varsel kom en øget efterspørgsel fra flere kunder. Det lyk- 
kedes DanPilot at løfte denne efterspørgsel efter en sær- 
deles stor og velvillig indsats fra lodserne i Grønland. 


Certificerede lodser til Arktis 


Alle lodserne i DanPilot Greenland opfylder kravene i Po- 
larkoden - den internationale lovgivningsramme under 
IMO, der beskytter polarregioner mod maritime risici, 
herunder Advanced Polar Code Certificate — ligesom de 
lever op til en række andre uddannelsesmæssige krav fra 
Søfartsstyrelsen. 


Forventningerne til året, der kommer, er endnu en travl 
sæson, hvor bestillingerne til sæson 2023 vidner om, at 
krydstogterne er på en opadgående kurve. DanPilot 
Greenland og DanPilot forbereder sig på den kommen- 
de sæson med rekruttering af nye lodser med erfaring 
fra Arktis samt opdatering af certifikater, så travlheden 
kan imødegås bedst muligt. 


Lodsning i Prins Christians Sund 
øst for Grønlands sydspids. 

Ansvar for SAMARBEJDSPARTNERE 


Mærsk satte fokus 
på lodsens påsætning 


og aftagning 


Påsætning og aftagning af lodsen er et potentielt farligt punkt i en lodsning. 
Mærsk inviterede sine ansatte til at se DanPilot-lodsen i aktion i en 360 graders- 
video på organisationens markering af World Day for Safety and Health at Work. 


Mærsk har udviklet forskellige lodslejder-arrangementer 
til deres forskellige skibstyper, og hvert år sætter virksom- 
heden på World Global Safety Day fokus på sikkerhed 
og samarbejdspartnere i bred forstand. Her præsente- 
res nye tiltag på kritiske områder for at bibringe en bred 
forståelse af sikkerheden for både ansatte og underle- 
verandører. Mærsk valgte i 2022 at sætte fokus på lods- 
lejderarrangementer og på lodsernes sikkerhed. | den 
forbindelse indgik DanPilot et samarbejde med Mærsk 
om at få skabt mulighed for at filme en lodspåsætning og 
aftagning på et Mærsk containerskib. 


DanPilot greb naturligvis muligheden, da det er i høj 
grad er en fælles interesse at få udbredt kendskabet til 
lodsens adgangsvej og vigtigheden af, at lodslejder- 
arrangementet er sikkert. Mærsk investerede i forbedrin- 
ger af lodsernes sikkerhed. 


En lodslejder skal være i ordentlig stand og rigget for- 
svarligt, men for lodsen kan det være svært at bedømme 
standen af en lejder fra lodsbåden grundet vinklen. Net- 
op standen på lejderen er afgørende for lodsens sikker- 
hed. Hvert år er der rundt omkring i verden lodser, der 
mister liv og helbred på grund af lodslejder-arrange- 
menter, der ikke er i orden. 


Ligeledes kan det være vanskeligt at forstå for besætnin- 
gen og øvrige ansatte, hvordan påsætningen og aftag- 
ningen foregår. Ved hjælp af en 360 graders-video blev 
det muligt for Mærsks ansatte at prøve sejlturen ud til 
Marit Mærsk og være med ved en påsætning og en af- 
tagning uden risiko for andet end en smule svimmelhed, 
da optagelsen er særdeles virkelighedsnær, når man får 
VR-briller på. 

DanPilot støtter 


Mercy Ships 


DanPilot har i 2022 støttet Mercy Ships, der er en sejlende 


humanitær organisation. 


Humanitære forhold bør forbedres i hele verden. Mercy 
Ships opererer fra skibe, hvorfra der drives hospital med 
humanitært formål, hvilket understøtter DanPilots opbak- 
ning til FNs verdensmål 17 (partnerskaber for handling). 


Håb og helbredelse er nøgleord for Mercy Ships, som er 
en international humanitær organisation, der understøt- 
ter FNs verdensmål 1-4 og 17. 


Mercy Ships har gennem de seneste 40 år ydet hjælp i 
mere end 55 udviklingslande på hospitalsskibe, hvor pa- 
tienter bliver behandlet for lidelser og sygdomme, der er 
livstruende eller forringer leveevne og livskvalitet. Mercy 
Ships behandler børn og voksne ved livsforvandlende 
operationer, som giver patienterne mulighed for at opnå 
social accept og selvforsørgelse. 


På hospitalsskibene er tusindvis af mennesker blevet 
opereret og behandlet for bl.a. ganespalter, svulster og 
knogleskørhed, der kan være opstået som følge af f.eks. 
underernæring eller fejlernæring. En del af disse lidelser 
kan, hvis de ikke behandles, give patienterne kosmetiske 
udfordringer, som kan medføre social isolation. Mercy 
Ships gør en både livsforandrende og ofte livreddende 
forskel for disse mennesker, så de kan genindtræde i det 
sociale liv og på arbejdsmarkedet med et håb om en 
langt bedre fremtid for dem selv og deres familie til følge. 

Bedre folkesundhed i udviklingslande 


Africa Mercy, som er den gamle storebæltsfærge Dron- 
ning Ingrid, har siden 2007 fungeret som flydende hospi- 
tal, hvor godt 480 besætningsmedlemmer har leveret op 
mod 2.000 operationer og 8.000 tandlægebesøg årligt. 


Tallene var imidlertid lidt anderledes i 2022, hvor Africa 
Mercys timåneders ophold i Dakar, Republikken Senegal, 
var præget af den igangværende coronapandemi. Plan- 
lægningen af denne feltservice fokuserede på at afbøde 
risici forbundet med pandemien, og det var derfor be- 
sluttet, at der skulle reduceres i den planlagte feltservice. 
Det betød, at der blev reduceret til 680-900 livsændrende 
operationer ombord og sundhedsuddannelse til ca. 530- 
700 lokale sundhedsmedarbejdere gennem mentor- 
ordninger og kurser. 


Det nybyggede hospitalsskib, Global Mercy kommer i 
2023 ud på sin første rejse. Det nye skib er verdens stør- 
ste civile hospitalsskib designet til behandling og uddan- 
nelse, og dermed kan det lokale sundhedspersonale ud- 
dannes til at hæve folkesundheden yderligere, når skibet 
lægger fra kaj og sejler videre til det næste land. 


Mercy Ships er drevet af frivillige, som arbejder gratis og 
selv betaler deres ophold ombord på skibene. DanPilot 
har indgået et støttepartnerskab med Mercy Ships og 
støtter organisationen med 100.000 kroner. 


Mercy Ships er finansieret af private, fonde 
og virksomheder, i 2022 har indtægterne 
i Mercy Ships Danmark fordelt sig således: 


6 9% Hjælpearbejde 


17% Oplysning og indsamling 


14% Administration 


DanPilot 


Global Mercy er verdens 
største civile hospitalsskib. 

DanPilot 


Head office Operation 24/7 Accounting 
Havnepladsen 3A Havnepladsen 3A Havnepladsen 3A 
DK-5700 Svendborg DK-5700 Svendborg DK-5700 Svendborg 
Phone: (+45) 63 25 66 00 Phone: (+45) 63 25 66 66 Phone: (+45) 63 25 66 26 
customerQAdanpilot.dk danpilotAdanpilot.dk accountQAdanpilot.dk 


Your time, Your safety - Our commitment 


DanPilot gennemfører lodsoperationer i danske farvande efter gældende dansk lovgivning og IMO's 
anbefalinger for brug af lods. DanPilot udfører transitlodsninger og servicerer desuden alle danske havne 
og skaber derved sikkerhed til søs og i havn. DanPilot er underlagt kontrol fra Søfartsstyrelsen. 


www.danpilot.dk 


